       Oikoluvun ja tavutuksen asentaminen OpenOfficen Windows-versioon

   Esimerkeissä on käytetty OpenOfficen englanninkielistä versiota 1.0.1,
   mutta Soikko voidaan asentaa vastaavasti myös muunkielisiin
   versioihin, samaten vanhempaan 1.0.0-versioon.

Esivaatimukset

   Tarvitset seuraavan tiedostopaketin:
     * soikko-oo-win-0.2.zip (n. 3 MB)

   Muut vaatimukset
     * OpenOffice pitää olla asennettuna.
     * Ohjelman asentajalla pitää olla kirjoitusoikeudet OpenOfficen
       asennushakemistoon.
     * Tarvitaan jokin .zip-tiedostojen purkamiseen sopiva ohjelma, esim.
       WinZip tai UnZip.

Ohjelmien asentaminen

   Tässä ohjeessa zip-pakettien avaaminen ja asennusohjelmien ajaminen on
   esitetty DOS-promptin komentoriviä käyttäen, mutta vastaavat komennot
   voi toki suorittaa graafisillakin käyttöliittymillä.

1. Pura ja asenna Soikko

   Pura zip-paketti ja aja siinä oleva setup-ohjelma.
   C:> unzip soikko-oo-win-0.2.zip
   C:> cd soikko-oo-win-0.2
   C:> setup.exe

   Ohjelma kysyy: Tällä asennusohjelmalla asennetaan Soikko. Haluatko
   jatkaa?
   Valitse Kyllä (Yes).

   Tervetuloa Soikko-asennusohjelmaan.
   Valitse Seuraava.

   Ohjelma kysyy asennushakemistoa. Soikko pitää asentaa samaan
   hakemistoon, johon OpenOffice on asennettu. Mikäli asennusohjelman
   tarjoama hakemisto on oikein, valitse Seuraava. Muussa tapauksessa
   valitse ensin oikea hakemisto.

   Ilmestyy teksti "Valmiina asennukseen"
   Valitse Asenna.

   Mikäli asennus onnistui, ilmestyy viesti "Soikko on nyt asennettu".
   Valitse Lopeta

2. Korvaa OpenOfficen i18n-moduuli (ei välttämätöntä)

   OpenOfficen uusimmassa versiossa (1.0.1) on vielä pieniä ongelmia
   oikoluvun kanssa. OpenOffice pilkkoo sanoja virheellisesti joidenkin
   välimerkkien kohdalta, erityisesti yhdysmerkin ja kaksoispisteen, ja
   tämä estää joidenkin sanojen tunnistamisen oikein. Mm. numeroiden ja
   lyhenteiden päätteet jäävät tunnistamatta: esim. 9:ssä, atk:lla,
   WWW:ssä.

   Ongelman saa korjattua kopioimalla Soikko-paketissa tulevan
   libi18n641mi.so-tiedoston OpenOfficen asennushakemiston
   program-alihakemistossa olevan samannimisen tiedoston tilalle. Aluksi
   kannattaa ottaa alkuperäinen versio talteen, jotta sen voi
   tarvittaessa kopioida takaisin.

3. Tee tarpeelliset asetukset OpenOfficessa

   Kirjaudu ulos koneesta, ja sen jälkeen takaisin sisään, tai käynnistä
   kone uudestaan. (Ilmeisesti OpenOffice ei muuten reagoi sen
   rekisteritiedostossa tapahtuneisiin muutoksiin.)

   Käynnistä OpenOffice.

   Oikoluku ja tavutus otetaan käyttöön seuraavasti:
     * Valitse Tools - Options - Language Settings - Writing Aids
       (suomenkielisessä 1.0-versiossa: Työkalut - Asetukset -
       Kieliasetukset - Kirjoituksen aputyökalut)
     * Napsauta Edit (Muokkaa).
     * Valitse kieleksi suomi (Language = Finnish)
     * Rastita "Soikko Finnish spellchecker" ja "Soikko Finnish
       hyphenator"
     * Napsauta Close (Sulje).
     * Napsauta OK.

   Dokumenttien oletuskielen tai yksittäisen dokumentin kielen voi
   vaihtaa suomeksi kohdasta
   Tools - Options - Language Settings - Languages
   (Työkalut - Asetukset - Kieliasetukset - Kielet).

   Automaattisen tavutuksen saa päälle joko yksittäisiin kappaleisiin
   valitsemalla
   Format - Paragraph - Text Flow - Hyphenation Automatically
   (Muotoilu - Kappale - Tekstin rivitys - Tavutus Automaattisesti),
   tai koko tekstiin editoimalla Default-tyyliä kohdasta
   Format - Styles - Catalog - Modify - Text Flow
   (Muotoilu - Tyylit - Luettelo - Muuta - Tekstin rivitys).

   Lisäksi pitää rastittaa kohta
   Tools - Options - Language Settings - Writing Aids - Options -
   Hyphenate without inquiry
   (Työkalut - Asetukset - Kieliasetukset - Kirjoituksen aputyökalut -
   Asetukset - Tavuta kysymättä).

   OpenOfficessa näyttää olevan oletusarvoisesti päällä
   autocorrect-ominaisuus, jossa kerran valittu korjausehdotus valitaan
   jatkossa automaattisesti, kysymättä käyttäjältä mitään, mikäli sama
   kirjoitusvirhe toistuu. Ominaisuuden saa onneksi pois valitsemalla
   Tools - Autocorrect/Autoformat - Options
   (Työkalut - Automaattinen korjaus/muotoilu - Asetukset)
   ja ottamalla pois rastit kohdasta Use replacement table (Käytä
   korvaustaulukkoa).
     _________________________________________________________________

   Päivitetty viimeksi 3.10.2002
   Pasi Ryhänen
